Komission asetus (EY) N:o 3404/93, annettu 10 päivänä joulukuuta 1993, Aigeianmeren pieniä saaria koskevista erityistoimenpiteistä annetun neuvoston asetuksen (ETY) N:o 2019/93 yksityiskohtaisista soveltamissäännöistä tiettyjen maataloustuotteiden, ruokaperunoiden ja siemenperunoiden viljelyn osalta



Virallinen lehti nro L 310 , 14/12/1993 s. 0007 - 0009

Suomenk. erityispainos Alue 3 Nide 54 s. 0008

Ruotsink. erityispainos Alue 3 Nide 54 s. 0008



KOMISSION ASETUS (EY) N:o 3404/93, annettu 10 päivänä joulukuuta 1993, Aigeianmeren pieniä saaria koskevista erityistoimenpiteistä annetun neuvoston asetuksen (ETY) N:o 2019/93 yksityiskohtaisista soveltamissäännöistä tiettyjen maataloustuotteiden, ruokaperunoiden ja siemenperunoiden viljelyn osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Aigeianmeren pienten saarten hyväksi 19 päivänä heinäkuuta 1993 annetun neuvoston asetuksen (ETY) N:o 2019/93(1) ja erityisesti sen 8 artiklan 3 kohdan, ottaa huomioon yhteisessä maatalouspolitiikassa sovellettavista laskentayksiköistä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92(2) ja erityisesti sen 6 artiklan 2 kohdan ja sen 9 artiklan 1 kohdan, sekä katsoo, että asetuksen (ETY) N:o 2019/93 8 artiklassa säädetään ruokaperunoiden ja siemenperunoiden viljelyä koskevan hehtaarituen myöntämisestä vuosittain enintään 3 200 hehtaarin viljellylle ja korjatulle alalle; olisi määritettävä yksityiskohtaiset säännöt mainitun artiklan soveltamisesta, mukaan lukien tämän tuen myöntämistä koskevat edellytykset sekä valvontaa koskevat säännökset ja seuraukset, jos näitä säännöksiä ei noudateta, hallinnollisten valuuttakurssitarkistusten vuoksi muutettavien ecuina vahvistettavien hintojen ja määrien määrittämisestä 28 päivänä joulukuuta 1992 annetussa komission asetuksessa (ETY) N:o 3824/92(3), sellaisena kuin se on viimeksi muutettuna asetuksella (ETY) N:o 1663/93(4), vahvistetaan luettelo hinnoista ja määristä, joihin komission asetuksessa (ETY) N:o 537/93(5), sellaisena kuin se on muutettuna asetuksella (ETY) N:o 1331/93(6), vahvistettu kerroin 1,013088 vaikuttaa markkinointivuoden 1993/1994 alusta negatiivisten valuuttaerojen automaattisen poistojärjestelmän kautta; asetuksen (ETY) N:o 3824/92 2 artiklassa säädetään hintojen ja määrien alentamisen määrit- tämisestä kullakin kyseisellä alalla ja näitä alennettuja hintoja vastaavan määrän vahvistamisesta; olisi mukautettava asetuksen (ETY) N:o 2019/93 8 artiklassa säädetty tuen määrä edellä mainittujen säännösten soveltamiseksi, asetuksessa (ETY) N:o 3813/92 perustetaan 1 päivästä tammikuuta 1993 uusi maatalouden valuuttajärjestelmä; tämän järjestelmän mukaisesti maatalousalalla käytettävien muuntokurssien määrittämistä ja soveltamista koskevista yksityiskohtaisista säännöistä 30 päivänä huhtikuuta 1993 annetun komission asetuksen (ETY) N:o 1068/93 (7) 11 artiklan 1 kohdassa säädetään, että hehtaaritukien osalta maatalouden muuntokurssin määräytymisperuste on sen markkinointivuoden alku, jolle tuki myönnetään; perunanviljelyn määräytymisperuste olisi eriteltävä viljelytavan mukaan ja erityisesti sen mukaan onko kysymys varhais-, varasto- tai siemenperunoista, asetuksen (ETY) N:o 2019/93 8 artiklassa säädetyn tuen myöntäminen edellyttää, että asianomaiset tuottajat jättävät tukihakemuksen; on syytä vahvistaa määräpäivä näiden hakemusten jättämiselle siten, että sallitaan tarvittavat paikalla tehtävät tarkastukset tukijärjestelmän oikean soveltamisen takaamiseksi; määräpäivä on syytä eritellä perunanviljelyn taloudellisen tavoitteen mukaan; ottaen huomion perunan kasvukauden pituus olisi myös säädettävä kolmesta määräpäivästä tällaista viljelyä koskevien tukihakemusten jättämiselle; tukijärjestelmän hallinnon yksinkertaistamiseksi hakemuksen jättämiselle vahvistettu määräpäivä voidaan hyväksyä määräytymisperusteen ajankohdaksi, on otettava käyttöön valvontajärjestelmä Kreikan viranomaisten toteuttamien toimenpiteiden tarkastamiseksi; olisi myös säädettävä säännöllisistä tiedonannoista komissiolle, ja tässä asetuksessa säädetyt toimenpiteet ovat siementen hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1 Asetuksen (ETY) N:o 2019/93 8 artiklassa säädetty CN-koodeihin 0701 90 51, 0701 90 59 ja 0701 90 90 kuuluvien ruokaperunoiden sekä CN-koodiin 0701 10 00 kuuluvien siemenperunoiden viljelyä koskeva tuki maksetaan aloille: a) jotka ovat vähintään 0,2 hehtaaria; b) jotka on istutettu ja joita on hoidettu tavanomaisesti; c) joista on tehty tämän asetuksen 2 artiklan mukainen tukihakemus, joka vastaa ilmoitettua istutusalaa. Tuen määrä, vähennettynä asetuksen (ETY) N:o 3824/92 2 artiklan mukaisesti, on 494 ecua hehtaarilta. 2 Siemenperunoiden osalta tuen maksaminen edellyttää lisäksi todistusta korjatuista perunoista neuvoston direktiivin 66/403/ETY(8) mukaisesti. Jos todistusta ei saada, hakemusta pidetään ruokaperunoiden viljelyä koskevana tukihakemuksena. 3 Jos perunat eivät ole tuleentuneet, Kreikan viranomaisten on hyväksyttävä ilmoituksentekijän viljelyalaan huomattavasti vaikuttavat ylivoimaiset esteet sekä luonnononnettomuudet perusteeksi tukioikeuden säilymiselle. Ylivoimaiset esteet tai luonnononnettomuudet on annettava tiedoksi Kreikan toimivaltaiselle viranomaiselle 10 työpäivän kuluessa niiden ilmenemisestä. Niistä on esitettävä todisteet kuukauden kuluessa mainitusta tiedonannosta. Kreikan on ilmoitettava komissiolle viipymättä ylivoimaisiksi esteiksi tai luonnononnettomuuksiksi hyväksymänsä tapaukset, jotka voivat olla perusteena tukioikeuden säilymiselle. 2 artikla 1 Kunkin asianomaisen tuottajan on jätettävä tukihakemus Kreikan toimivaltaiselle viranomaiselle. 2 Tukihakemus on jätettävä Kreikan viranomaisten määrittämänä aikana ja viimeistään ennen määräpäivää, joka on: a) kunkin vuoden 30 päivä syyskuuta niiden perunoiden osalta, jotka korjataan 1 päivän marraskuuta ja seuraavan vuoden 31 päivän maaliskuuta välisenä aikana. Ennen 1 päivää huhtikuuta 1994 korjattavien perunoiden osalta tämä määräaika on 31 päivä joulukuuta 1993; b) kunkin vuoden 10 päivä maaliskuuta niiden perunoiden osalta, jotka korjataan 1 päivän huhtikuuta ja saman vuoden 31 päivän heinäkuuta välisenä aikana; c) kunkin vuoden 15 päivä toukokuuta niiden perunoiden osalta, jotka korjataan 1 päivän elokuuta ja saman vuoden 31 päivän lokakuuta välisenä aikana. 3 Lukuun ottamatta ylivoimaista estettä hakemuksen myöhästymisen vuoksi tuesta vähennetään 20 prosenttia. Jos hakemus myöhästyy enemmän kuin 20 päivää, hakemus hylätään. 4 Tukihakemuksessa on oltava vähintään seuraavat tiedot: a) hakijan suku- ja etunimi ja osoite; b) viljelyalat hehtaareina ja aareina sekä näiden alojen maarekisterinumero tai alojen tarkastuksesta vastaavan viranomaisen hyväksymä vastaava tieto; c) istutuspäivä; d) kyseinen tuote ja erityisesti tieto siitä, onko kysymys varhais-, varasto- vai siemenperunoista. e) suunniteltu korjuupäivä. 5 Kun kokonaisala, jolle tukea haetaan, on suurempi kuin asetuksen (ETY) N:o 2019/93 8 artiklassa tarkoitettu ala, Kreikan viranomaisten on määritettävä kuhunkin hakemukseen sovellettava yhtenäinen vähennyskerroin. 3 artikla 1 Kreikan on tehtävä hallinnollisia ja paikalla tarkastuksia tuen myöntämistä koskevien edellytysten noudattamisen varmistamiseksi. 2 Paikalla tehtävät tarkastukset koskevat kullakin alueella vähintään 10 prosenttia jätetyistä tukihakemuksista. Jos yhdellä alueella havaitaan merkittävä määrä epäsäännönmukaisuuksia, toimivaltaisten viranomaisten on tehtävä lisätarkastuksia kyseisenä vuonna ja lisättävä tällä alueella seuraavana vuonna tarkastettavien hakemusten osuutta. 3 Kreikan on määritettävä perusteet, joiden mukaan tarkastettavat alat valitaan, ja ilmoitettava niistä komissiolle. Näiden perusteiden on turvattava edustavan otoksen valinta. 4 Paikalla tehtävissä tarkastuksissa on mitattava kaikki alat, joita hakemus koskee. 4 artikla 1 Jos tarkastuksessa havaitaan ilmoitetun alan enintään 10 prosentin tai hehtaarin ylitys suhteessa todettuun alaan, tuki lasketaan todetun alan perusteella, josta vähennetään havaittu erotus. 2 Jos havaittu erotus on suurempi kuin 1 kohdassa säädetyt rajat, kyseistä vuotta koskeva hakemus hylätään. Lisäksi hakija menettää oikeutensa seuraavan vuoden tukeen. 3 Jos tarkastusta ei hakijasta johtuvista syistä voida tehdä, sovelletaan 2 kohtaa ylivoimaista estettä lukuun ottamatta. Asianomaisen hakijan on toimitettava ylivoimaista estettä koskevat todisteet kirjallisesti Kreikan viranomaisille 10 päivän kuluessa päivästä, jolloin tarkastus on määrätty. 5 artikla Edellä 1 artiklassa tarkoitetun hehtaarituen muuntamisessa kansalliseksi valuutaksi käytetään tukihakemusten jättöpäiväksi 2 artiklan 2 kohdan mukaisesti vahvistettuna päivänä voimassa olevaa maatalouden muuntokurssia. 6 artikla 1 Kreikan on toimitettava komissiolle kunkin vuoden 30 päivään lokakuuta mennessä arviot kokonaisaloista, joille tukia haetaan seuraavana markkinointivuonna, eriteltyinä varhais-, varasto- ja siemenperunoihin. 2 Kreikan on toimitettava vuosittain komissiolle varhaisperunoista 30 päivää elokuuta ja varasto- ja siemenperunoista 31 päivään joulukuuta mennessä seuraavat tiedot: a) alat, joille tukia on haettu; b) mahdollisesti sovellettu vähennyskerroin; c) tarkastettu ala; d) todetut epäsäännönmukaisuudet ja kyseiset alat kullakin alueella. 7 artikla 1 Jos tukea on maksettu aiheettomasti, toimivaltaisten viranomaisten on perittävä takaisin maksetut määrät, joihin lisätään maksamispäivästä niiden tosiasialliseen perimiseen asti laskettu korko. Sovellettava korkokanta on vastaavanlaisiin toimiin Kreikan oikeuden mukaisesti voimassa oleva korko. 2 Jos tuen takaisin periminen johtuu asianomaisen tuottajan aiheuttamasta epäsäännönmukaisuudesta, joka on tehty tahallisesti tai vakavan laiminlyönnin vuoksi, toimivaltaisen viranomaisen on perittävä takaisin maksetut määrät lisättynä 20 prosentilla, sanotun kuitenkaan rajoittamatta 1 kohdassa tarkoitettuja korkoja koskevaa lisäystä. Asianomainen tuottaja menettää oikeutensa tukijärjestelmän etuihin seuraavana vuonna. 3 Peritty tuki ja mahdolliset korot maksetaan maksajina toimiville elimille tai yksiköille ja nämä vähentävät ne Euroopan maatalouden ohjaus- ja tukirahaston rahoittamista menoista suhteessa yhteisörahoitukseen. 8 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä joulukuuta 1993. Komission puolesta René STEICHEN Komission jäsen (1) EYVL N:o L 184, 27.7.1993, s. 1 (2) EYVL N:o L 387, 31.12.1992, s. 1 (3) EYVL N:o L 387, 31.12.1992, s. 29 (4) EYVL N:o L 158, 30.6.1993, s. 18 (5) EYVL N:o L 57, 10.3.1993, s. 18 (6) EYVL N:o L 132, 29.5.1993, s. 114 (7) EYVL N:o L 108, 1.5.1993, s. 106 (8) EYVL N:o 125, 11.7.1966, s. 2320/66